   MUNICIPIUL CRAIOVA

CONSILIUL LOCAL AL MUNICIPIULUI CRAIOVA

             HOTĂRÂREA NR.378
privind aprobarea vânzării imobilului-teren situat în municipiul Craiova, str.Tufănele, nr.1 C (fost nr.1), înscris în Cartea Funciară nr.260863 Craiova
           Consiliul Local al Municipiului Craiova întrunit în şedinţa ordinară din data de 30.07.2026;

     Având în vedere referatul de aprobare nr.242954/2026, raportul nr.242960/2026 al Direcţiei Patrimoniu și raportul de avizare nr. 245579/2026 al Direcției Juridice, Asistență de Specialitate și Contencios Administrativ prin care se propune aprobarea vânzării imobilului-teren situat în municipiul Craiova, str.Tufănele, nr.1 C (fost nr.1), înscris în Cartea Funciară nr.260863 Craiova și avizele nr.27/2026 al Comisiei I-Buget Finanţe, Studii, Prognoze şi Administrarea Domeniului, nr.23/2026 al Comisiei III-Servicii Publice, Liberã Iniţiativã şi Relaţii Internaţionale și nr.31/2026 al Comisiei V-Juridică, Administraţie Publică şi Drepturi Cetăţeneşti;     
 În conformitate cu prevederile art.555 alin.1 din Codul Civil și art.364 alin.1 din Ordonanţa de Urgenţă a Guvernului nr.57/2019 privind Codul Administrativ, cu modificările şi completările ulterioare;
           În temeiul art.108, art.129 alin.2 lit.c,  coroborat cu alin.6 lit.b, art.139 alin.2, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul Administrativ, cu modificările şi completările ulterioare;
                                                HOTĂRĂŞTE:
        Art.1. Se aprobă vânzarea, de către municipiul Craiova, a imobilului-teren, în suprafață de 99 mp., situat în str.Tufănele, nr.1 C (fost nr.1), înscris în Cartea Funciară nr.260863 Craiova, către Infinity Capital Investments S.A., titularul dreptului de preemţiune, proprietar al imobilului-construcţie.
       Art.2. Preţul de pornire al negocierii se stabilește pe baza raportului de evaluare, ce va fi supus aprobării Consiliului Local al Municipiului Craiova.
         Art.3. Se împuterniceşte Primarul Municipiului Craiova să reprezinte Municipiul Craiova în faţa notarului public, în vederea autentificării contractului de vânzare şi îndeplinirii procedurilor de publicitate imobiliară prevăzute de lege. 
         Art.4. La data transferului dreptului de proprietate a imobilului-teren, identificat la art.1, încetează Contractul de superficie cu titlu oneros nr.31P/18.02.2026 şi pe cale de consecinţă, încetează efectele Hotărârii Consiliului Local al Municipiului Craiova nr. 525/2025.

         Art.5. Cheltuielile ocazionate pentru perfectarea actelor notariale și efectuarea procedurilor de publicitate imobiliară prevăzute de lege, vor fi suportate de către Infinity Capital Investments S.A., în calitate de cumpărător.
      Art.6. Primarul Municipiului Craiova, prin aparatul de specialitate: Compartimentul Administraţie Publică Locală şi Relaţii cu Consiliul Local, Direcţia Patrimoniu, precum şi Infinity Capital Investments S.A. vor aduce la îndeplinire prevederile  prezentei hotărâri.

